open-index/open-wikipedia-markdown huggingface dataset:
Andreas Andersen Borge

**Andreas Andersen Borge** (født 22. september 1825, død 23. juni 1910) var gårdbruker og ordfører fra Råde i Østfold. Han var stortingsmann i én periode.

Borge var sønn av en gårdbruker og overtok farsgården i 1845. Han var medlem av herredsstyret 1851–1900, i perioden 1853–89 satt han i formannskapet. Han var ordfører i flere perioder; 1860–61, 1864–66, 1870–73 og 1878–89. Ellers var han forlikskommissær fra 1858 til 1903, sparebankdirektør og medlem i Rakkestad 
fogderikommisjon i tillegg til en rekke andre verv.
 
Han var 1. representant for Smaalenenes amt på Stortinget i perioden 
1880–1882. På tinget var han medlem av næringskomite nr. 2. Borge frasa seg gjenvalg i 1882. Han hadde i tillegg vært 4. suppleant flere år tidligere; i 1868–1869.

## Referanser


## Eksterne lenker
*
Håkon Johnsen

**Håkon Armand Menzoni Johnsen** (1914–1991) var en norsk politiker (Ap) fra Trondheim som var stortingsrepresentant i sju perioder 1945–1973.

## Liv og virke
Johnsen ble født den 3. mars 1914 i Trondheim. Han vokste opp i arbeiderstrøket Lademoen i Trondheim som sønn av maskinmester Julius Wilhelm Johnsen fra Hammerfest og husmor Lena Marie Kjevik fra Fillan. Han giftet seg i 1940 med Marit Bromstad, men ekteskapet ble oppløst i 1962. Etter middelskolen i 1931 begynte Johnsen å arbeide som lagerekspeditør ved NKLs manufakturavdeling i Trondheim. Ved siden av arbeidet gikk han Arbeiderhøyskolen på Malmøya i 1935 og handelsskole i 1943.

Johnsen kom tidlig inn i Arbeidernes ungdomsfylking i Trondheim, og satt som formann i Trondheim AUF 1932–1935 og Sør-Trøndelag AUF 1937–1938. I 1938 ble han viseformann i Trondheim forente arbeiderparti og medlem av Trondheim bystyre. Under den andre verdenskrig satt han i tysk fangenskap i fire år. Etter krigen var han medlem av bystyret i ti år.

Johnsen var innvalgt på Stortinget fra kjøpstedene i Sør-Trøndelag og Nord-Trøndelag fylker 1945–1953. Etter at byvalgkretsene ble avskaffet ved stortingsvalget i 1953, var Johnsen innvalgt fra Sør-Trøndelag fylke 1954–1973. Etter noen år i Stortingets helsekomité og Stortingets post-, telegraf- og kystfartskomité hadde han sitt fremste virke i Stortingets kirke- og undervisningskomité 1950–1969, i perioden 1965–1969 som formann. Han var odelstingspresident 1969–1973.

Som politiker var han kjent som både humørfylt, energisk og frittalende. Foran stortingsvalget i 1973 ble ikke Johnsen renominert, noe som ble forklart med at Johnsen hadde sittet lenge, et ønske om å velge flere kvinner, og Johnsens sympati for EF.

Johnsen hadde en lang rekke medlemskap i styrer og representantskap ved lokale og nasjonale kulturinstitusjoner, både under og etter tiden på Stortinget. 

Han ble bisatt i Lademoen kapell.

## Referanser


## Eksterne lenker
* 
*
Noel Cobb

**Noel Cobb** (født 21. mars 1938 i Grand Rapids, Michigan, USA, død 2. januar 2015 i England) var en filosof, psykolog og forfatter som bodde og studerte i Norge 1959-1966 og fikk mange venner der. Blant dem Axel Jensen, Jan Erik Vold, Trygve Vegge, Mona Lange, Bjørn Blumenthal og August Lange.

Cobb publiserte en rekke bøker, både poesi og sakprosa , har jobbet med R. D. Laing, studert ulike former for meditasjon, ble jungiansk analytiker og grunnla stiftelsen "The London Convivium for Archetypal Studies". Han er forfatter av "Prospero's Island: the Secret Alchemy at the Hart of The Tempest" 

I Oslo ble han del av et kulturelt radikalt miljø og tok en eksamen i psykologi. Til tross for at han var blitt far til et barn i Norge han ble utvist på grunn av eksperimentering med marihuana.

I England jobbet han som daglig leder på R. D. Laings eksperimentelle klinikk for schizofrene i London, hvor Axel Jensen også bodde et år. Senere studerte han tibetansk språk, buddhisme, terapi og meditasjon i India og Nepal. I 1981 åpnet han en privat praksis som psykoterapeut i England.

Fra 1987 ledet han "The London Convivium for Archetypal Studies".
Noel startet en årsbok "Sphinx: A Journal of Archetypal Psychology and the Arts", hvor han publiserte mange artikler.

## Bibliografi
* 1984 *Prospero's Island - the Secret Alchemy at the Heart of the Tempest*, (Coventure, London)
* 1992 *Archetypal Imagination - Glimpses of the Gods in Life and Art*, (Lindisfarne Press, Hudson, New York)
* 1994 *Kunsten og Sjelen*, (Aschehoug Forlag, Oslo, Norway) - Translation of A, I. Into Norwegian
* 1997 *Sofferanza e Belleza*, (Milan, Moretti & Vitali) - Edited for Eva Loewe
* 1998 *Maestri di Anima*, (Milan, Moretti & Vitali)

## Referanser


## Eksterne lenker
* The International R. D. Laing Institute about Noel Cobb
* Noel Cobb om Axel Jensens spiritualitet, 21. februar 2003
Teofilantropi

**Teofilantroper** (av gresk *theos,* gud, *filos,* venn, og *anthropos,* menneske), det vil si Guds og menneskenes venner, var navn på medlemmene av et deistisk samfunn som ble opprettet i 1796 i Paris i den hensikt å gi passende tilknytningspunkt for den tids gudstjenestlig-religiøse behov. I spissen for samfunnet stod et medlem av Frankrikes daværende ledelse, direktoren Louis-Marie de La Révellière-Lépeaux. Den første offentlige sammenkomsten fant sted den 15. januar 1797.

Gud, dygd og udødelighet var det hellige tretall som den nye forsamlingen bekjente seg til. Gud ble betegnet blant annet som «den opphøyde geometer, som forestår det store universets store verksted». Gudstjenesteordningen omfattet taler, sang samt atskillige symbolske handlinger. Man ville ikke værr en «sekt», men gi en kult og en moralundervisning for alle. Direktoriet stilte ti kirker i Paris til den nye kultens disposisjon. Snart fant den tistrømning også i de mindre provinsbyene. Noen folkekirke kunne imidlertid denne kunstlet skapte deistiske kirke til tross for statens beskyttelse ikke bli. 

Allerede i 1802 ble foreningen fratatt de offentlige samlingslokalene ved et edikt av davarænde førstekonsul Bonaparte, hvoretter selskapet etterhånden ble fullstendig oppløst.

## Litteratur
*Albert Mathiez: *La théophilanthropie et le [[Dekadekult|culte décadaire]] (1796-1801). Essai sur l’histoire religieuse de la Révolution.* Félix Alcan, Paris, 1904.
*Joseph Brugerette: *Les cré religieuses de la revolution* (Paris, 1904):
*Giambattista Ferrero: *Disamina Filosofica de Dommi e della Morale Religiosa de Teofilantropi* (Torino, 1798).
*Thomas Paine: *The Age of Reason*
*William Hamilton Reid: *The Rise and Dissolution of the Infidel Societies in this Metropolis* (London, 1800):
*Maurice Tourneaux: *Bibliographie de l'histoire de Paris pendant la Révolution* (Paris 1890-1900).
*Maurice Tourneaux: *Contributions à l'histoire religieuse de la révolution française* (Paris 1907);

*
Austropop

**Austropop** har siden slutten av 1960-tallet vært bruk som en samlebetegnelse for popmusikk fra Østerrike. Opprinnelig dreide det seg hovedsakelig om musikk hvis tekster ble fremført på landets dialekter, men efterhvert er uttrykket kommet til å omfatte all populærmusikk fra landet.

Austropop begrenser seg ikke til en spesiell genre, men i tillegg til nasjonaliteten karakteriseres den ved å være av kommersiell art, slik at den kan strekke seg fra hiphop til alternativ rock, dette siste iblant iblandet innslag av østerriksk folkemusikk. Imidlertid brukes begrepet ikke om rene «folkelige» schlagere. Heller ikke østerrikske artister som for eksempel Peter Alexander, hvis nedslagsfelt i hovedsak befant seg i Tyskland, blir regnet som austropop-utøvere.

Blant de mest kjente utøvere av austropop finner man Falco, Wolfgang Ambros, Georg Danzer, Rainhard Fendrich, DJ Ötzi og bandet Erste Allgemeine Verunsicherung.
## Noter


## Referanser

## Eksterne lenker
* ''Servus TV:'' Austropop-Legenden
Andrés Recalde

**Andrés Recalde Miguez** (født 5. juni 1904) var en uruguayansk bokser som deltok i de olympiske leker 1924 i Paris.

## Se også
* José Feans
* Alfredo Petrone

## Referanser


## Eksterne lenker
*
Ruscus hypoglossum

***Ruscus hypoglossum*** er en plante i aspargesfamilien.

Den er en opptil 40&nbsp;cm høy, eviggrønn halvbusk med jordstengel. Stenglene er opprette, ikke forgrenete og har *fylloklader*, som er flate grener som minner om blader. De egentlige bladene er små, nålelignende og har ikke klorofyll. Fyllokladene har ingen torn ytterst. Planten er særbu. Blomstene er små og sitter midt på fyllokladene. Frukten er et rødt bær som er 18–20&nbsp;mm.

*Ruscus hypoglossum* vokser i løvfellende skog og kratt og har en submediterran utbredelse. Den finnes fra Italia nordover til Østerrike og Slovakia og østover til Tyrkia og Krim. Den blir av og til plantet i hager.

## Litteratur
* 
* 

## Eksterne lenker
*
Kjetil Berge (billedkunstner)

**Kjetil Ingvar Berge** (født 1957) er en norsk billedkunstner som jobber med video, fotografi og skulptur. Han er født i Ølen, bor og jobber i London, Storbritannia, men oppholder seg også mye på Kvalnes i Lofoten. I 2006 deltok han på Havanna Biennalen på Cuba. Utvalgte soloutstillnger er Oslo Kunstforening i 1997, Galleri MGM i 2001, LAUTOM contemporary i 2010 og det kunstnerdrevne galleriet Noplace i Oslo i 2013.

Han har sin utdannelse fra Slade School of Fine Art i London (1987-1989),
Escola Superior de Belas Artes de Lisboa i Portugal (1984-1985) og Bergens Kunsthåndverkskole (1982-1986). Han er blant annet innkjøpt av The Arts Council i Storbritannia, Nasjonalmuseet i Oslo, Jyväskylä Art Collections i Finland, Oslo kommunes kunstsamlinger, ambassaden i London og Norsk kulturråd

## Referanser


## Eksterne lenker
*
Cecilia Comunales

**Cecilia «La Reina» Comunales Alciaturi** (født 4. desember 1988 i Paysandú) er en tidligere uruguayansk profesjonell bokser i lettvekt.

## Se også
* Christian Ariadna Namús

## Referanser


## Eksterne lenker
* 
* Biografi i ''Women's Boxing'' (engelsk)
* Cecilia Comunales i boxrec.com (engelsk)
Vision

**Vision** er navnet på flere ulike tegneseriefigurer og superhelter som opptrer i Marvel Comics' tegneserier og tilhørende media. Den mest kjente av disse ble skapt av Roy Thomas, Stan Lee og John Buscema og debuterte i *[[Avengers]]* nr 57 i 1968. Vision er en androide og et sentralt medlem i historien til superheltlaget *Avengers*.

I filmen *[[The Avengers: Age of Ultron]]* (2015) er rollen som Vision bli spilt av Paul Bettany.

## Publikasjonshistorie

Den første karakteren som het Vision ble skapt av Joe Simon og Jack Kirby i *[[Marvel Mystery Comics]]* nr 13 i 1940. Dette bladet ble utgitt av Timely Comics, en forgjenger til Marvel Comics gjennom 30- og 40-årene.

En ny karakter ble skapt når Stan Lee og Roy Thomas tiår senere så etter rekrutter som kunne være nye medlemmer av Avengers. Roy Thomas ønsket å reintrodusere karakteren Vision fra 40-tallet, mens Lee ønsket å introdusere en androide som det nye medlemmet. Et kompromiss var løsningen og androiden Vision fikk sin debut i 1968. To år senere, i nr 75 av Avengers, returnerte Scarlet Witch, et tidligere medlem av Avengers, til serien og laget. Ganske snart ble det skrevet et romantisk plot for Vision og Scarlet Witch.

Vision og Scarlet Witch inngikk ekteskap i et bryllup i *[[Giant-Size Avengers]]* nr 4 i 1975. Paret fikk så sin egen serie, *Vision and the Scarlet Witch*, som fikk tre utgaver i 1982-83. Denne ble skrevet av Bill Mantlo og tegnet av Rick Leonhardi. Paret fikk så en ny serie med samme navn som denne gang bestod av tolv nummer fra oktober 1985 til september 1986. Denne gang skrevet av Steve Englehart og tegnet av Richard Howell. I løpet av denne serien ble Vision og Scarlet Witch på overnaturlig vis foreldre til to guttebarn.

Vision fikk sin første soloserie i 1994-95 som ble tegnet Manny Clark og skrevet av Bob Harras. Et tiår senere kom en ny soloserie som ble skrevet av Geoff Johns og tegnet av Ivan Reis.

I tillegg til å være en gjenganger og ofte et fast medlem i Avengers har Vision også vært medlem av lagene Defenders og West Coast Avengers.

Serien *Young Avenger*s ble lansert i april 2005 og bestod av tolv nummer fram til august 2006. I denne serien ble en ny utgave av Vision introdusert. Denne var en kombinasjon av den opprinnelige Vision sin programmering, maskinvare og kropp og personligheten til karakteren Iron Lad. Denne har senere også vært medlem av *Mighty Avengers*.

## Annet media

Vision har vært hovedkarakter i to av de tre animasjonsseriene som er laget om Avengers.

I *[[The Avengers: United They Stand]]* blir han spilt av Ron Rubin. I ''The Avengers: Earth's Mightiest Heroe'' blir han introdusert halvveis ut i andre sesong og spilt av Peter Jessop.
Konglungen

**Konglungen** er en øy, et lite tettsted og en grunnkrets i Asker kommune i Akershus fylke. Tettstedet har navn etter øya Konglungøya, som ligger i Indre Oslofjord rett utenfor halvøya Løkenes øst for Vettre. Tettstedet ligger halvveis på øya og halvveis ytterst på Løkeneshalvøya, og er et gammelt strandsted som vokste frem i løpet av siste halvdel av 1700-tallet. Tettstedet hadde  innbyggere per 1. januar .

## Historie
### Fremveksten
Konglungen lå fra gammelt av under Løkenes gård. De første bebyggelsen kom ute på øya, som enkle stuer for strandsittere under gården. Disse jobbet som fiskerbønder som også sto for frakt på fjorden, først og fremst til og fra Oslo.

### Jaktefartstiden
Rekkevidden på jaktefarten vokste etterhvert ut til Ytre Oslofjord og nedover Sørlandskysten, og med det utviklet Konglungen seg til noe mer enn et vanlig strandsted. I perioden 1820–1860 drev Jacob G. Cock et rederi fra eiendommen *Sundbakken* lengst nord på fastlandssiden av Konglungssund.

Historikeren Fredrik Scheel forklarte fremveksten av skipsfarten fra Konglungen slik:

### Landstedtiden
Mot slutten av 1800-tallet ble det populært blant byfolk å leie sommerhus ved fjorden. Konglungen ble tidlig et populært feriested blant rikfolk i Oslo. Fra 1870-tallet ble det bygget store sommerhus i sveitserstil på fastlandssiden på Konglungen.

I 1905 åpnet den første broen over til Konglungen, etter krav fra innbyggerne. I 1918 fikk stedet eget sommeråpent poståpneri på fergekaia, med eget poststempel og egne postkort med motiver fra Konglungen. I 1928 åpnet et sommeråpent landhandleri, og i løpet av 1930-årene ble det anlagt ny bilvei ut fra Vettre og ny bro over til øya.

### Boligstrøk
Etter krigen ble tettstedet gradvis omdannet til et boligstrøk, ved at strandstuer og sommerhus ble gjort om til helårsboliger. I perioden 1942–1990 holdt Postskolen kurs i «Sundbakken», som var drevet som et feriehjem. Over tid ble Konglungen et velstående villastrøk.

## Konglungen naturminne
Konglungen naturminne er et strandområde på om lag tre dekar helt øst på øya. Det er opprettet for å bevare geologien på stedet, som er del av Oslofeltet. Naturminnet er i praksis ikke tilgjengelig for allmennheten fra landsiden.

## Referanser


## Kilder
* 
* 
* 
* 
* 
* 
* 
* 
* 
* 
* 
* SSB: Standard for delområde- og grunnkretsinndeling – Delområde- og grunnkretsinndeling 2020

## Eksterne lenker
* Asker museums nettside om Strandsitterhuset på Konglungen
* Lokalhistoriewikis oppslag om Konglungen
* Naturminnets verneforskrift hos Lovdata
* Biofokus-rapport 2007-12 : Skjøtselsplan for spesialområde naturvern på Konglungen i Asker kommune 
*
Olav Vs plass (Oslo)

**Olav Vs plass** er en plass med parkanlegg i forlengelsen av Olav Vs gate ved Oslo rådhus. Plassen ble i 1993 oppkalt etter kong Olav V (1903–91) og anlagt som plass i 1996. Minnesmerket «Mann og bauta» over Kong Olav V, av Olav Orud, ble avduket på plassen 7. juni 2015.

## Beliggenhet og utforming

Plassen ligger i Vika og er mot øst delt med en lindeallé fra Kronprinsesse Märthas plass, ofte kalt Rådhushagen, som ligger inntil Oslo rådhus. Olav Vs gate går langs plassens vestside. Dronning Mauds gate munner ut på Rådhusplassen ved Olav Vs plass. Plassen var tidligere en del av gateløpet til Olav Vs gate. Midt på plassen er det en opphøyet felt med plen, og på feltet står to poppeltrær, som har fått utvikle en naturlig krone uten kraftig beskjæring. Trærne står midt i siktlinjen både fra Olav Vs gate og Haakon VIIs gate. 

## Minnesmerket over Kong Olav V

«Mann og bauta» av Olav Orud ble avduket 7. juni 2015 av Kong Harald og prinsesse Astrid, fru Ferner. Minnesmerket, som står på den opphøyede delen av plassen, består av to deler: en statue av Kong Olav V, 2,80 meter høy og uten sokkel, og bak denne en bauta med relieffer fra begivenhetene i 1905 og 1945: ankomsten til landet på Vippetangen i 1905 og kongen som kronprins i uniform ved hjemkomsten i 1945. De to andre sidene av bautaen viser Kong Olavs interesse for ski og seiling.

Oslo kommune lyste i 1995 ut konkurranse om en statue som skulle settes opp på plassen. I 2001 ble det inngått avtale med kunstneren Knut Steen, mens hans utkast ble i 2006 avvist etter sterk kritikk mot uttrykket som var valgt. Den ferdige statuen ble satt opp i Gulen i Sogn og Fjordane i 2007. I 2010 bestemte kommunen at vinnerutkastet «Mann og bauta» av Olav Orud fra ytterligere en konkurranse skulle settes opp på plassen, men ferdigstillelsen av statuen ble forsinket.

## Referanser


## Litteratur
*
1. divisjon basketball for menn 2009/10

**[[1. divisjon basketball for menn]] 2009/10** var det nest øverste nivået i norsk basketball for menn 2009/10-sesongen.  vant grunnserien foran  og .

## Tabellen

## Eksterne lenker
*
Hovedserien

**Hovedserien** kan sikte til:
* **[[Hovedserien (astronomi)]]**, begrep om stjerner som fusjonerer hydrogen til helium
* **[[Hovedserien i basketball for menn]]**, mellom  1974/75 og 1999/2000, idag kjent under navnet **BLNO**
* **[[Hovedserien i fotball for menn]]**, mellom  1948/49 og 1961/62, idag kjent under navnet **Eliteserien**
* **[[Hovedserien i ishockey for menn]]**, mellom  1934/35 og 1939/40, idag kjent under navnet **GET-ligaen** eller **Eliteserien**

## Se også
*Eliteserien
Kampen om tungtvannet (TV-serie)

***Kampen om tungtvannet*** er en norsk dramaserie som gikk på NRK1 i 2015. Serien er en dramatisert fremstilling av bakgrunnen og hendelsesforløpet rundt tungtvannsaksjonen mot Norsk Hydros fabrikk på Vemork ved Rjukan under andre verdenskrig. *Kampen om tungtvannet* tar også opp hva som skjedde under planleggingen av aksjonene i Storbritannia og hvordan aksjonen påvirket det nasjonalsosialistiske Tysklands kjernekraftprogram.

Serien hadde meget høye seertall og ble i snitt sett av over 1,2 millioner.

## Om serien
Innspillingen kostet 70 millioner kroner, ble skrevet av Petter S. Rosenlund og regissert av Per-Olav Sørensen.

Serien bygger på historiske hendelser og handler om virkelige personer, men inneholder også oppdiktede rollefigurer og dramatiske tolkninger og omskrivninger av historien. I etterkant av hver episode publiserte NRK en artikkel med opplysninger om fakta og fiksjon i den sendte episoden. Serien har jevnt over fått gode kritikker, og sabotørenes familier har godkjent fremstillingen. Etter første episode gikk imidlertid en tidligere avdelingssjef ved Forsvarsmuseet ut og kritiserte deler av handlingen for «grov historieforfalskning».

Serien vant seks priser under Gullruten 2015: beste TV-drama, beste mannlige skuespiller (Dennis Storhøi), beste regi - drama (Per Olav Sørensen), beste grafikk/vignett/VFK (), beste kostyme/sminke () og beste lys/sceno/prod design (Karl Juliusson). Serien var i tillegg nominert til ytterlige fem priser.

## Skuespillere

## Episoder
*Kampen om tungtvannet* består av seks episoder. De to første ble sendt på NRK 4. januar 2015.

## Referanser




## Se også
* *[[Kampen om tungtvannet (film)|Kampen om tungtvannet]]*, norsk film fra 1948
* *[[Helter i Telemark]]*, film fra 1965

## Eksterne lenker
*
Dalselva (Harstad)

**Dalselva** er ei elv på Grytøya i Harstad kommune i Troms. Den renner mot vest fra fjellet Storgalten til munningen i Toppsundet ved grenda Dale. Elva er  lang, og har et nedbørfelt på . Middelvannføringen ved munningen er .

## Referanser
Ruta 1 (Uruguay)

**Ruta 1** (populært kalt for **Ruta 1 Brigadier General Manuel Oribe**) er en veistrekning som går fra Montevideo til Colonia del Sacramento i sørlige Uruguay. Veistrekningen, slik den er i dag, ble åpnet april 1975, og er 174,29 kilometer lang.

## Knutepunkter

### 
* **km 0:** - Plaza de Cagancha, Montevideo.
* **km 9:**- La Paloma - Tomkinson: Ruta 5.

### 
* **km 52:**  Libertad: Ruta 45.
* **km 61:**  Puntas de Valdez. 
* **km 93:** La Boyada.
* **km 101:**  Ecilda Paullier: Ruta 11.

### 
* **km 107.350:**  Cufré.
* **km 112.000:** Brisas del Plata. 
* **km 114.500:** Santa Regina. 
* **km 118.000:** 
** Nord: Ruta 53 til Nueva Helvecia.
** Sør: Ruta 51 til Playa Fomento, Los Pinos, Playa Azul, Playa Parán og Britópolis.
* **km 119.000:**  Colonia Valdense.
* **km 121.000:** Ruta 52 til Colonia Valdense og Nueva Helvecia.
* **km 123.000:** Ruta 61 til Nueva Helvecia.
* **km 128.000:** Ruta  til Rosario, ruta , Mercedes.
* **km 134.000:** Colonia Cosmopolita.
* **km 138.500:** Ruta 54.
** Sør: Juan Lacaze.
** Nord: Barker.
* **km 149.000:** Minuano.
* **km 149.000:** Ruta 22 til Tarariras og .
* **km 151.500:** Artilleros.
* **km 155.000:** Santa Ana og El Ensueño.
* **km 164.500:** 
** Nord: Ruta 50 til El Semillero og Tarariras.
** Sør: Riachuelo.
* **km 169.500:**    Colonia internasjonale lufthavn.
* **km 176.000:**  Ruta  a Carmelo, Nueva Palmira, Dolores og Mercedes.
* **km 177.000:** Colonia del Sacramento.

## Referanser


## Eksterne lenker
* 
* Ruta 1, Uruguay (spansk)
Lada Zadonskaja

**Lada Igorevna Zadonskaja** (russisk: **Лада И́горевна Задонская**, født 7. april 1986) er en russisk skøyteløper som konkurrerer i hurtigløp.

Hun deltok under Allround-VM 2006 i Calgary, Canada. Zadonskaja var med i den russiske skøytetroppen under Vinter-OL 2014 i Sotsji, men forble reserve på damenes 5 000 meter. 

## Sammenlagt i [[Verdenscupen på skøyter|Verdenscupen]]

## Personlige rekorder

## Referanser


## Eksterne lenker
* 
*  Lada Zadonskaja på SpeedskatingResults.com
*  Lada Zadonskaja på Jakub Majerski's Speedskating database (Adelskalender distanser og sammenlagt)
*  Lada Zadonskaja på www.The-Sports.org
*  Lada Zadonskaja på www.Effesport.nl
*
Meneseggi

**Meneseggi** er en fjellrekke som ligger mellom Vetlefjorden og Fjærlandsfjorden i Sogndal kommune i Vestland. Den høyeste toppen i fjellrekka er Melsnipa som er  meter over havet. Tur på ski over Meneseggen -  2 dager - er populær og krever nedfiring i tau samt bivuakk. Start er Meneset også hestesko via Gottopphesten og ned til vei 613.  

## Referanser
Stor-Bulgaria

**Stor-Bulgaria** er en betegnelse brukt av bulgarske nasjonalister på et utvidet Bulgaria, som omfatter mesteparten av Makedonia, Trakia og Moesia. Ideen Stor-Bulgaria oppsto for første gang etter San Stefano-traktaten. Bulgarsk irredentisme og nasjonalisme blomstret etter opprettelsen av den moderne bulgarske stat i 1878. Berlin-kongressen senere samme år førte til at noen av landområdene landet fikk tildelt fra San Stefano-traktaten ble returnert til Det osmanske rike.

På begynnelsen av 1900-tallet oppsto det uroligheter rundt hvem som skulle ha kontroll over Makedonia. Det osmanske rike, Bulgaria, Hellas og Serbia kjempet om dette området under både første Balkankrig (1912-1913) og andre Balkankrig (1913). Under første verdenskrig ble det også kjempet om kontrollen over området ved makedoniafronten.

Før Bulgaria gikk inn i andre verdenskrig på aksemaktenes side klarte Bulgaria å returnere Sør-Dobrudsja ved Craiova-traktaten i 1940. Landområdene som omfatter betegnelsen Stor-Bulgaria ble i stor grad oppnådd under andre verdenskrig. Som en belønning for at Bulgaria kjempet på side med aksemaktene ga Tyskland landområder i Hellas (Øst-Makedonia og Vest-Trakia) og den makedonske delen av Jugoslavia. Med unntak av Sør-Dobrudsja ble alle landområdene som Bulgaria fikk kontroll over under andre verdenskrig returnert til sine respektive eiere (Paristraktatene).  

## Referanser


## Eksterne lenker
* 
* Yugoslav - Bulgarian Relations from 1955 to 1980
Stor-Nederland

**Stor-Nederland** (nederlandsk: *Groot-Nederland* eller *Grootneerlandisme*) er et politisk ønske fra enkelte innbyggere i Nederland og Flandern om en samling av disse områda under en stat.

Ideologien baserer seg på at nederlenderne, flamlendingene og de nederlandsk talende belgierne, har felles historie, kultur og språk. Argumentene som har vært brukt for en slik samling er at det vil føre til en mektigere politisk og økonomisk blokk, og at en ettspråklig stat vil være mer effektiv og mindre byråkratisk. En unionen med Flandern har derimot ikke vært en politisk sak i Nederland. 

## Referanser


## Eksterne lenker
* 
* Whole-Netherlands (in politics)&nbsp;– Government and Politics Research
Carmelo (navn)

**Carmelo** er et spansk og italiensk mannsnavn dannet av kvinnenavnet *[[Carmen]]*, som betyr «hage». Navnet er vanlig i Spania, Italia og på Malta.

## Etymologi
*Carmelo* er en spansk og italiensk maskulin form av *[[Carmen]]*, et kvinnenavn med opprinnelse i det hebraiske ordet *karmel* som betyr «hage».

*Carmine* er en annen italiensk maskulin form av *Carmen*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Carmelo Gómez (f. 1962), spansk skuespiller
* Carmelo Anthony (f. 1984), amerikansk basketballspiller
* Carmelo Aquilina, maltesisk-australsk psykiater
* Carmelo Blandino, amerikansk maler
* Carmelo Donato, amerikansk fotograf
* Carmelo Gariano, amerikansk forfatter
* Carmelo Luggeri, engelsk musiker
* Carmelo Midili, italiensk-amerikansk kunstner
* Carmelo Massimo Tidona, italiensk forfatter

## Referanser


## Eksterne lenker
Bursimarka

**Bursimarka** er en grunnkrets og ei grend i Fauske kommune i Nordland. Den ligger rundt fem kilometer vest for Sulitjelma, på nordsida av Langvatnet. I 2014 hadde stedet 178 innbyggere. Navnet «Bursi» er av samisk opprinnelse og kan bety «bruser som fra et hav», og henspiller på fossen i Rupsielva like ved.

## Referanser


## Eksterne lenker
* Bilde av Bursimarka og Rupsifossen
Ultramangekamp

**Ultramangekamp** i friidrett er en konkurranseform der det konkurreres i 20-kamp utendørs, eller 14-kamp innendørs. Den internasjonale organisasjonen som håndterer ultramangekamp er International Association for Ultra Multievents (IAUM). 

## Øvelser
Både 20-kamp og 14-kamp skal arrangeres over to dager, og fordelingen av øvelser er som følger:

;20-kamp (utenførs)
*Dag 1: 100 meter, lengdesprang, 200 meter hekk, kulestøt, 5000 meter, 800 meter, høydehopp, 400 meter, sleggekast, 3000 meter hinder, 
* Dag 2: 110 meter hekk, diskos, 200 meter, stavsprang, 3000 meter, 400 meter hekk, spydkast, 1500 meter, tresteg, 10.000 meter

;14-kamp (innendørs) 
* Dag 1: 60 meter, lengdesprang, 800 meter, kulestøt, 400 meter, høydehopp, 3000 meter
* Dag 2: 60 meter hekk, stavsprang, 1500 meter, vektkast, 200 meter, tresteg, 5000 meter

## Konkurranser
VM i ultramangekamp er arrangert årlig siden 1990. Det arrangeres også mindre konkurranser, og Dutch Double Decathlon er mest kjent. Fra 2014 ble det også arrangert EM i ultramangekamp, og framover vil VM og EM arrangeres annethvert år.

Verdenscupen i ultramangekamp er arrangert årlig siden 2004. 

## Referanser


## Eksterne lenker
* International Association for Ultra Multievents
Biologisk nedbrytbart avfall

**Biologisk nedbrytbart avfall** betegner avfall som kan brytes ned gjennom naturlige prosesser uten ekstern påvirkning. Dette kan skje med eller uten tilgang på surstoff, og kalles da henholdsvis aerob og anaerob nedbrytning. Eksempler på materie som brytes ned på denne måten, er matvarer, haveavfall, celluloseprodukter som papir og trevirke. Av miljømessige grunner anbefaler myndighetene å kildesortere slikt avfall.

## Eksterne lenker
* ''Mijøstatus:'' Biologisk nedbrytbart avfall
Aaron Paul

**Aaron Paul Sturtevant** (født 27. august 1979) er en amerikansk skuespiller og produsent. Han er best kjent for å portrettere Jesse Pinkman i AMC-serien *[[Breaking Bad]]* (2008–2013), som han vant flere priser for, inkludert Critics' Choice Television Award for Best Supporting Actor in a Drama Series (2014), Satellite Award for Best Supporting Actor – Series, Miniseries or Television Film (2013), og Primetime Emmy Award for Outstanding Supporting Actor in a Drama Series. Dette gjorde ham til en av bare to skuespillere som vant sistnevnte kategori tre ganger (2010, 2012, 2014), siden det ble skilt i komedie og drama. Han har også vunnet Saturn Award for Best Supporting Actor on Television tre ganger (2009, 2011, 2013), mer enn noen annen skuespiller i den kategorien. Han fortsatte rollen som Jesse Pinkman seks år etter seriens slutt i Netflix-filmen *[[El Camino: En Breaking Bad-film]]*, og mottok ytterlige kritikerrost.

Paul begynte sin karriere med roller i flere musikkvideoer, gjesteroller i fjernsyn, og mindre roller i filmer. I 2007 hadde han en tilbakevendende rolle som Scott Quittman i HBO-serien *[[Big Love]]* (2006–2011). Etter *Breaking Bad* spilte han i filmer som *[[Need for Speed (film)|Need for Speed]]* (2014), ** (2014), *[[Eye in the Sky (film)|Eye in the Sky]]* (2015), og *[[Central Intelligence]]* (2016). Han har også spillet stemmen til Todd Chavez i Netflix-animasjonsserien *[[BoJack Horseman]]* (2014–2020), som han også var ansvarlig produsent av, og portretterte Eddie Lane i Hulu-dramaserien *[[The Path]]* (2016–2018) og Caleb Nichols i HBO-science fiction-dramaserien *[[Westworld (TV-serie)|Westworld]]* (2020).

## Tidlig liv og utdanning
Aaron Paul Sturtevant ble født i Emmett i Idaho, 27. august 1979, den yngste av fire barn født til Darla (pikenavn Haynes) og Robert Sturtevant, en baptistforkynner. Han ble født en måned for tidlig på foreldrenes bad. Paul ble uteksaminert i 1997 fra Centennial High School i Boise i Idaho, hvoretter han kjørte til Los Angeles i sin 1982 Toyota Corolla med sin mor og  amerikanske dollar i sparepenger. Kort tid etter ankomst til Los Angeles opptrådte han i en episode av *[[The Price Is Right]]*, som ble sendt den 3. januar 2000. Han opptrådte under sitt virkelige navn. I spillet endte han opp med og tape utstillingsvinduet han skulle gjette prisen på. Han jobbet også som kinovert ved Universal Studios i Hollywood.
## Filmografi
### Film

### TV

## Noter

## Referanser


## Eksterne lenker
* 
* 
*
Lars Bäckström

**Lars Christer Bäckström** (født 16. mars 1953 i Uddevalla) er en svensk tidligere landshøvding. Han var landshøvding i Västra Götalands län fra 21. januar 2008 til 20. januar 2017.

Lars Bäckström er utdannet lærer og var medlem av Sveriges riksdag fra 1988 til 2006, fra 1996 også Vänsterpartiets gruppeleder og talsmann i økonomisk-politiske spørsmål . Fra 2004 til 2008 var han styreformann i Post og telestyrelsen i Sverige.

## Heder
I januar 2007 fikk han Kongens medalje av 8. grad i Serafimerordenens bånd.

## Referanser


## Eksterne lenker
*
Ruta 2 (Uruguay)

**Ruta 2 Grito de Asencio** (populært kalt for **Ruta 2**) er en veistrekning som går fra Colonia til Fray Bentos i vestlige Uruguay. Veistrekningen, slik den er i dag, ble åpnet 1930, og er 180,5 kilometer lang.

## Knutepunkter
### Colonia
* **km 128.000:** sør ruta .
** Øst: til Colonia Valdense, Nueva Helvecia og Montevideo.
** Vest: til Ruta 22 og Colonia del Sacramento.
* **km 130-133:** Rosario.
* **km 133.000:** Colla.
* **km 181-185:** Florencio Sánchez og Cardona.
* **km 184.000:** øst ruta 
** Øst: til Ismael Cortinas.
* **km 184.500:** vest ruta 
** Vest: til Nueva Palmira.

### Soriano
* **km 197-199:** Santa Catalina.
* **km 208-210:** José E. Rodó.
* **km 211.000:** ruta  til Ombúes de Lavalle og Conchillas.
* **km 218.000:** Risso.
* **km 223.000:** Egaña.
* **km 241.500:** Palmitas.
* **km 243.000:**
** Øst: Palmitas.
** Vest: ruta 105 til Dolores.
* **km 277.500:** Mercedes.
* **km 279.500:** Mercedes og ruta .
* **km 280.000:** Río Negro (departement).

### Río Negro
* **km 281.500:** sør til Los Arrayanes.
* **km 284.000:** nord til Los Arrayanes.
* **km 284.500:** Mercedes.
* **km 290.000:** Ombucitos og ruta .
* **km 298.000:** ruta 24 og ruta .
* **km 302.000:** nord til  Argentina. 
* **km 308.000:** Fray Bentos.

## Referanser


## Eksterne lenker
* 
* Ruta 2, Uruguay (spansk)
Foxtrot (hørespill)

***Foxtrot*** er et norsk kriminalhørespill som ble sendt på NRK Radio i 2013. Hørespillet omhandler jakten på spiondømte Arne Treholt og er fiktiv tolkning av hva som *kan* ha skjedd underveis i Treholt-saken. Det ble skrevet av Mathias Calmeyer og produsert av NRK Radioteateret. 

## Medvirkende

## Episoder

## Referanser
Liste over landshøvdinger i Östergötlands län

**Liste over landshøvdinger i Östergötlands län** er en oversikt over landshøvdingene i Östergötlands län i Sverige fra 1634 og til idag.

Landshøvdingen er sjef for Länsstyrelsen i Östergötlands län, og har sete i Linköping. Nåværende landshøvding siden 2010 er Elisabeth Nilsson.

## Landshøvdinger
*Knut Jöransson Posse 1634–1637
*Schering Rosenhane 1637–1643
*Johan Rosenhane 1643–1645
*Jakob Skytte 1645–1650
*Johan Nilsson Gyllenstierna d.y. 1650–1654
*Anders Gyldenklou (f. Månsson) 1654
*Axel Sparre 1654–1655
*Johan Rosenhane 1655–1658
*Gustaf Kurck 1658–1664
*Anders Lilliehöök 1664–1678
*Axel Stålarm 1678–1687
*Erik Lovisin 1687–1693
*Håkan Fägerstierna (f. Andersson Fegreaus) 1693
*Lars Eldstierna 1693–1701
*Mårten Trotzig 1702–1706
*Jacob Burensköld 1706–1710
*Johan Paulinus Lillienstedt 1710–1714
*Anders Eriksson Leijonhielm 1714–1718
*Gustaf Bonde 1718–1721
*Ernst Johan Creutz d.y. 1721–1727
*Erik Gammal Ehrenkrona 1727–1736
*Christer Henrik d'Albedyhll 1736–1747
*Gustaf Adolf Lagerfelt 1748–1769
*Carl Harald Strömfelt 1769–1775
*Fredrik Ulrik Reenstierna 1775–1783
*Fredrik Georg Strömfelt 1783–1810
*Johan Adam Cronstedt 1810–1817
*Baltzar August Carl von Nieroth 1817–1826
*Gustaf Wathier Hamilton 1826–1835
*Carl Otto Palmstierna 1836–1851
*Henning Hamilton 1852–1858
*Gustaf af Ugglas 1858–1867
*Robert De la Gardie 1867–1901
*Ludvig Douglas 1901–1912
*Eric Birger Trolle 1912–1930
*Karl Edvard Tiselius 1930–1941
*Carl Fredrik Hugo Hamilton af Hageby 1941–1956
*Per Eckerberg 1956–1980
*Göte Svenson 1980–1986
*Rolf Wirtén 1986–1996
*Björn Eriksson 1996–2009
*Elisabeth Nilsson 7 juni 2010–*sittende*

## Referanser


## Litteratur
*Otto Cantzler: *Prelater & Potentater*, Noteria förlag, Klockrike 1995, ISBN 91-85694-82-7
*Länsstyrelsens styresmän i Östergötland från 1373 (pdf)
*Linköpings slott och Domkyrkomuseum

## Eksterne lenker
* www.lansstyrelsen.se/ostergotland
Ruta 3 (Uruguay)

**Ruta 3 General José Gervasio Artigas** (populært kalt for **Ruta 3**, **N-3**) er en veistrekning som går fra San José de Mayo til Bella Unión i nordlige Uruguay. Veistrekningen, slik den er i dag, ble åpnet 1975, og er 563 kilometer lang.

## Knutepunkter
### 
* **km 67.000:** **Sør**
** SØ: ruta 1 til Ciudad del Plata og Montevideo.
** NV: ruta 1 til ruta 2, ruta  og Colonia del Sacramento.
* **km 72.000:** Villa María.
* **km 91.000:** San José de Mayo og ruta 11 (øst).
* **km 92.000:** Ruta 11 (vest), til Juan Soler, Ecilda Paullier og ruta .
* **km 95.000:** San José.
* **km 113.000:** Chamizo.
* **km 143.000:** San Gregorio og **[[Flores (departement)]]**.

### 
* **km 164.000:** Cerro Colorado.
* **km 184.000:** Ruta  til Ismael Cortinas og ruta .
* **km 189.000:** Ruta 57 til Cardona og ruta 12.
* **km 190.000:** Trinidad.
* **km 191.000:** Ruta 14 (øst): til Durazno, ruta 5, Sarandí del Yí og ruta 6.
* **km 198.000:** Ruta 14 (vest): til ruta 55 og Mercedes.
* **km 239.000:** Andresito.
* **km 244.000:** Palmar.

### 
* **km 245.000:** Paso del Puerto.

### 
* **km 271.000:** Ruta 55 til Palmar.
* **km 275.000:** Ruta 20 (øst) til Grecco og ruta 4.
* **km 280.000:** Ruta 20 (vest) til ruta 24.
* **km 309.000:** Young.
* **km 310.000:** Ruta 25.
** NØ: til Algorta og ruta 90.
** SV: til ruta 24.
* **km 329.000:** Negro og Paysandú (departement).

### 
* **km 336.000:** La Tentación og Puntas de Arroyo Negro.
* **km 354.000:** Ruta 24 til San Javier, Ruta 25, Ruta 20 og 
* **km 367.000:**  Paysandú internasjonale lufthavn
* **km 369.500:** Paysandú
** Øst: Ruta 90 til Termas de Almirón, Ruta 25, Guichón og 
* **km 374.000:** Nuevo Paysandú og  Argentina.
* **km 383.000:** La Constancia.
* **km 393.000:** Queguay.
* **km 394.000:** Queguay.
* **km 396.500:** Lorenzo Geyres.
* **km 404.000:**  til , Tacuarembó, , Ansina, Melo
* **km 410.000:** Queguayar og Araújo.
* **km 422.000:** Quebracho.
* **km 431.000:** Termas del Guaviyú.
* **km 455.000:** Chapicuy og Bella Vista.
* **km 477.000:** Daymán og Salto (departement).

### 

* **km 478.000:** Termas del Daymán.
* **km 484.000:**
** NV: Salto.
** Vest: Salto og  Nueva Hesperides internasjonale lufthavn.
* **km 490.000:** .
** Vest: Salto
** Øst: til Tacuarembó og .
* **km 496.000:** Salto Grande og  Argentina.
* **km 525.500:** Palomas og Saucedo.
* **km 528.000:** Constitución
* **km 542.000:** Arapey.
* **km 556.000:** Belén (sør).
* **km 564.000:** Belén (nord).
* **km 566.000:** Yacuy og Artigas (departement).

### 
* **km 586.000:** Colonia Palma.
* **km 601.000:**  til Artigas, , Tranqueras og .
* **km 609.000:** Cainsa og Mones Quintela.
* **km 618.500:** Tomás Gomensoro.
* **km 623.000:** Bella Unión.
* **km 630.000:** **Nord**
** Cuareim
**  Brasil.

## Referanser


## Eksterne lenker
* 
* Ruta 3, Uruguay (spansk)
Lordseglsbevarer

**Lordseglsbevarer** (engelsk: *Lord Keeper of the [[Sekret|Privy Seal]]*, kortform: *Lord Privy Seal*) er en av de tradisjonelle sinekyreembetene i den britiske regjeringen, og er en såkalt *[[riksembetsmann]]*. Embetsinnehaveren er den femte i rang av Great Officers of State, med Lord President of the Council over og Lord Great Chamberlain under. 

Opprinnelig hadde innehaveren ansvaret for monarkens personlige segl (*privy*), i motsetning til det store riksseglet, *[[Great Seal of the Realm]]*, som finnes i rikskanslerens varetekt).

Til tross for at dette embetet er blant de eldste i verden, har det i dag ingen formell posisjon, da monarkens personlige segl er tatt ut av bruk. Innehaveren møter i imidlertid i regjeringen som minister uten portefølje og posisjonen kombineres også ofte med å være leder for House of Lords eller av Underhuset.

## Eksterne lenker
* Lordseglsbevarer på Store norske leksikon
Marina (artist)

**Marina Lambrini Diamandis** (gresk: Μαρίνα-Λαμπρινή Διαμαντής, født 10. oktober 1985 i Brynmawr, Gwent, Wales), bedre kjent som kun **Marina** (stilisert som **MARINA**), er en walisisk-gresk sangerinne som tidligere brukte artistnavnet **Marina and the Diamonds**. I juni 2009 ga hun ut sangen «I Am Not a Robot» i Storbritannia. I 2010 ga hun ut sitt første album, *The Family Jewels*, og i 2012 sitt andre, *Electra Heart.* Hun spiller for det meste indiepop. Etter å ha gitt opp universitetssudier flyttet Diamandis til London som attenåring. I 2005 tok hun et ett års sangkurs på musikkskolen «Vocaltech».

I 2018 annonserte hun at hun heretter går under artistnavnet «Marina» fordi hun ville bli behandlet som et menneske, ikke en rollefigur. 

## Diskografi
### Studioalbum
#### Som Marina and the Diamonds
* *[[The Family Jewels]]* (679 Recordings, 2010) 
* *[[Electra Heart]]* (2012)
* *[[Froot]]* (2015) 
#### Som MARINA
* *[[Love + Fear]]* (2019) 
* *[[Ancient Dreams in a Modern Land]]* (2021)

## Referanser


## Eksterne lenker
* 
* 
* 
*
Granvin stasjon

**Granvin stasjon** var Hardangerbanas endestasjon ved Granvinsfjorden, en arm av Hardangerfjorden. Den lå ved Eide ved utløpet av Granvinselva. Den åpnet i 1935 da Hardangerbana ble tatt i bruk og var bemannet til 1. juni 1958. Stasjonen ble nedlagt da Hardangerbana stanset i 1989.

## Eksterne lenker
* Norsk Jernbaneklubb om Granvin stasjon
Bulgarifisering

**Bulgarifisering** (bulgarsk: побългаряване or българизация) er spredningen av bulgarsk språk og kultur på Balkan. Det finnes en mengde med eksempler på at de bulgarske myndighetene har utført politikk som kan kalles bulgarifisering. På 1980-tallet prøvde det kommunistiske regime og assimilere den tyrkiske minoriteten i landet. Lignende forsøk ble også utført mot makedonske slavere i Pirin-Makedonia. Den bulgarske regjeringen har prøvde å tilbakebevise påstander om assimilering av de makedonske slaverne ved at den etniske makedonske identiteten og nasjonalisme oppsto på 1900-tallet utenfor Pirin-Makedonia. Det ble også påstått at den slaviske befolkningen i Pirin-Makedonia alltid har vært bulgarere siden middelalderen, og har ingen annen enn bulgarsk identitet, men har de facto aldri blitt bulgarifisert.

## Tyrkere
Under det kommunistiske regimet i 1984 ble den tyrkiske minoriteten i Bulgaria tvunget til å endre navn fra tyrkisk og arabisk til bulgarsk. Tyrkisk språk, kultur og islamsk tro ble undertrykt. Argumentet for denne politikken er at den tyrkiske minoriteten i Bulgaria ble tvunget til å konvertere til islam under Det osmanske riket.

Denne politikken møte stor motstand i form av store protester og internasjonalt press. Etter at det kommunistiske regimet kollapset kunne befolkningen fritt ta tilbake sine tidligere navn. Noen fortsatte å bruke begge navnene.

## Grekere

Under andre verdenskrig deltok Bulgaria i trippel okkupasjonen av Hellas, med sine alliansepartnere Nazi-Tyskland og Italia. Den bulgarske hæren gikk inn i Hellas den 20. april 1941 og okkuperte etterhvert hele nordlige Hellas øst for elven Struma, bortsett fra Evros med grensen til Tyrkia som var okkupert av Tyskland. Deler av dette territoriet, Øst-Makedonia og Trakia, var mellom 1913 og 1919 en del av Bulgaria og var dermed et mål for bulgarske irredentisme. Bulgaria annekterte disse områdene den 14. mai 1941.

Under okkupasjonen førte de bulgarske myndighetene en bulgarifiseringsprosess som skulle bulgarifisere grekerne og de som ikke ble bulgarifisert skulle utvises. De bulgarske okkupantene la ned et forbud mot bruken av gresk. Navn på landsbyer og steder ble omgjort til bulgarsk talende navn. Til og med greske innskrifter på gravstener ble omgjort. Tvangsarbeid ble introdusert og greske eiendommer ble konfiskert og gitt til bulgarske nybyggere. Ved slutten av 1941 var over 100 000 grekere utvist fra den bulgarske sonen.

## Referanser
Ruta 4 (Uruguay)

**Ruta 4 Andrés Artigas** (populært kalt for **Ruta 4**, **N-4**) er en veistrekning som går fra Artigas til Durazno i sentral Uruguay. Veistrekningen, slik den er i dag, ble åpnet 1975, og er 270 kilometer lang.

## Viktige byer
* Guaviyú del Arapey.
* Cuchilla de Guaviyú.
* Russo.
* Puntas de Valentín.
* Olivera.
* Paso Campamento.
* Cuaró. 
* Sequeira.

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
Ruta 5 (Uruguay)

**Ruta 5 Brigadier General Fructuoso Rivera** (populært kalt for **Ruta 5**, **N-5**) er en veistrekning som går fra Montevideo til Rivera i nordlige Uruguay. Veistrekningen, slik den er i dag, ble åpnet 1975, og er 501 kilometer lang.

Ruta 5 er oppkalt etter Uruguays første president José Fructuoso Rivera.

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
Magdalena Andersson (landshøvding)

**Winnie Ester Magdalena Andersson** (født 1954) er en svensk embetskvinne og politiker (Moderaterna). 

I perioden 2006–2010 var hun medlem i riksdagens *socialutskott* og varamedlem i *arbetsmarknadsutskottet*. Etter riksdagsvalget i 2010 var hun medlem i *Riksdagsstyrelsen*, *Riksdagens valberedning*, *civilutskottet* og *krigsdelegationen*. Andersson var innvalgt for Jönköpings läns valgkrets. Fra 2005 til 2011 var Andersson leder for Moderata kvinnoförbundet. 

Den 20. september 2012 ble Andersson utnevnt til landshøvding i Västerbottens län. Utnevnelsen gjaldt fra 1. november 2012 til 31. oktober 2018 og ble senere forlenget til 31. mars 2020.

## Referanser


## Eksterne lenker
*
Berskog Idrettspark

**Berskog Idrettspark** ligger i Drammen, har tre gressbaner, samt anlegg for cricket. Det har også en grusbane som brukes av Drammen Loggers Baseballklubb. 

Banene åpner rundt 17. mai hvert år. Det er ikke flomlys på banene. Garderobeanlegget driftes av Drammens Ballklubb. 

## Referanser


## Eksterne lenker
Drammen kommune Om idrettsparken
Maritime and Coastguard Agency

**Maritime and Coastguard Agency** (**MCA**) er et britisk forvaltningsorgan underlagt Department for Transport. MCA har hovedkontor i Southampton.

MCA har ansvar for redningstjeneste til sjøs gjennom HM Coastguard, havnestatskontroll og flaggstatskontroll, og utvikling av internasjonale standarder og retningslinjer for sjøfart gjennom International Maritime Organization.

## Eksterne lenker
*
Ruta 6 (Uruguay)

**Ruta 6 Joaquín Suárez** (populært kalt for **Ruta 6**, **N-6**) er en veistrekning som går fra Montevideo til Vichadero i nordlige Uruguay. Veistrekningen, slik den er i dag, ble åpnet 1981, og er 450 kilometer lang.

## Byer
### Sør
* Montevideo, 
* Toledo, 
** Seis Hermanos, Toledo
* Sauce, 
* Santa Rosa, 
* San Bautista, 
* Castellanos, 
* San Ramón, 

### Sentrum
* Chamizo, 
* San Gabriel, 
* Capilla del Sauce, 
* Sarandí del Yí, 
### Nord
* Cuchilla de Caraguatá, 
* Rincón de Pereira, 
* Vichadero, 
* Hospital, 

## Referanser


## Eksterne lenker
* 
* Veier i Uruguay (spansk)
* Kart over Uruguay (spansk)
MS «Rosella»

**MS «Rosella»** ble bygd ved verftet Wärtsilä Åbo verft og levert i 1980. Søsterfartøy til MS «Turella».

## Bildegalleri
 
Fil:Anemos i Mariehamn - 20230122 bild 1.jpg


## Referanser


## Eksterne lenker
*
Keolis

**Keolis** er et fransk kollektivtransportkonsern som opererer bussruter, trikkeruter, togruter og lufthavner i en rekke land. Selskapet eies av franske SNCF (70&nbsp;%) og kanadiske Caisse de dépôt et placement du Québec (30&nbsp;%).

I Norge opererte selskapet Bybanen i Bergen via datterselskapet Keolis Norge, som ble kjøpt opp av DSDs eier av Tide AS 

Selskapet Keolis ble startet som et samarbeid med Fjord1 og het da Fjord1 Partner, men Fjord1 solgte seg ut i 2014 og selskapet endret navn. Fra September 2022 vil DSDs Tide overta for Keolis Norge og driftsansvaret for busskontrakten for Bergen sentrum og drift av Bybanen.

## Referanser




## Eksterne lenker
*
Tide Buss og Bane

**Tide Buss og Bane AS**, tidligere **Fjord1 Partner AS** og **Keolis Norge AS**, er et transportselskap som opererer Bybanen i Bergen og bussruter i Bergen sentrum på kontrakt for Skyss.

## Historie
Fjord1 Partner AS ble etablert 29. august 2008 som et fellesforetak mellom Fjord1 (49&nbsp;%) og Keolis Nordic AB (51&nbsp;%), et svenskregistrert holdingselskap eiet av Keolis. Selskapet ble etablert i Bergen, med mål om å delta i anbudskonkurranser i kollektivtrafikken i regionen.

Selskapet deltok i 2008 i anbudskonkurransen om å kjøre buss i Nordhordland fra sommeren 2009, men tapte til Concordia Bus Norge. I april 2009 ble Fjord1 Partner utropt som vinner av anbudskonkurransen om å kjøre Bybanen i Bergen fra oppstart i 2010 og sju år fram med opsjon på opptil to år. I 2010 deltok selskapet også i anbudskonkurransene om ruteområdene Bergen nord og Bergen sentrum fra høsten 2011, men begge ble tildelt Tide Buss.

I april 2014 solgte Fjord1 seg ut og selskapet endret navn til Keolis Norge AS.

17. juni 2019 ble selskapet tildelt anbudet for kjøring av busser i ruteområdet Bergen sentrum med oppstart 1. desember 2020. Dette omfatter blant annet kjøring med 112 elbusser, hvorav 102 batteribusser fra Yutong og ti trolleybusser fra Solaris.

6. september 2022 kunngjorde Det Stavangerske Dampskibsselskab (eier av Tide Buss) at de skulle kjøpe ut samtlige aksjer og overta alle kontraktene til Keolis Norge. 1. november 2022 ble selskapet omdøpt til Tide Buss og Bane AS.

## Referanser




## Eksterne lenker
*
Paliurus spina-christi

***Paliurus spina-christi*** er en løvfellende busk i trollheggfamilien.

Den har mange greiner og blir opptil tre meter høy. Det er to torner ved basis av hvert blad; den ene er rett og lang og den andre er kort og bøyd nedover. Bladene sitter spredt og er ovale, grunt tannete og blanke. Blomstene er små, gule og sitter i små klaser i bladhjørnene. Frukten er skivelignende med tørr, bølget kant. Busken vokser i åpen skog, maquis og garrigue. Den er utbredt fra Spania og Marokko østover til Iran og Tadsjikistan.

*Paliurus spina-christi* danner tette kratt i middelhavslandene. Mange tror at det var denne busken ble brukt i Kristi tornekrone, men den vokser ikke så langt sør som Judea.

## Galleri

Paliurus fg01.jpg|Vekstform
Paliurus fg03.jpg|Blomster
Croat fg025.jpg|Torner
Marruca foglie.jpg|Bladverk
Paliurus spina-christi (Jerusalem Thorn), Pietranico, Italy.jpg|Frukt


## Kilder
* 
* 
* Flora of Israel Online – ''Paliurus spina-christi'' Besøkt 16. juni 2015.

## Eksterne lenker
*